RS วิ่ง 5% เก็งปิดดีล M&A-CHASE เข้าตลาด ดันมาร์เก็ตแคปแสนล้าน
RS บวก 5% ลุ้นปิดดีล M&A ใหญ่-CHASE เข้าตลาดไตรมาส 1/66 ดันมาร์เก็ตแคปแสนล้าน ปี 68 โบรกชี้ผลงานไตรมาส 4/65 ฟื้น รับธุรกิจ Entertainmerce หนุน
RS บวก 5% ลุ้นปิดดีล M&A ใหญ่-CHASE เข้าตลาดไตรมาส 1/66 ดันมาร์เก็ตแคปแสนล้าน ปี 68 โบรกชี้ผลงานไตรมาส 4/65 ฟื้น รับธุรกิจ Entertainmerce หนุน
8 ก.พ. 2566

ผู้สื่อข่าวรายงานว่า วันนี้ (8 ก.พ.65) ราคาหุ้น บริษัท อาร์เอส จำกัด (มหาชน) หรือ RS ณ เวลา 14:41 น. อยู่ที่ระดับ 18.10 บาท บวก 0.80 บาท หรือ 4.62% สูงสุดที่ระดับ 18.40 บาท ต่ำสุดที่ระดับ 17.30 บาท ด้วยมูลค่าการซื้อขาย 323.43ล้านบาท

สำหรับก่อนหน้านี้มีกระแสลือจากแหล่งข่าว ว่า RS กำลังเตรียมปิดดีลใหญ่ M&amp;A ในไตรมาส 1/66 นี้ ซึ่งน่าจะสร้างเซอร์ไพรส์ให้กับนักลงทุนทุกคน
โดย RS เดินหน้าปรับโครงสร้างและขยายสู่ธุรกิจใหม่ ซึ่งเป็นส่วนหนึ่งของยุทธศาสตร์องค์กร ที่จะส่งเสริมให้โมเดล Entertainmerce เติบโตแข็งแกร่งขึ้นทั้งในแนวตั้งและแนวราบ ซึ่งจะผลักดันรายได้ปี 2566 สู่เป้าหมาย 5,500 ล้านบาท และเป็นการเตรียมความพร้อมของ อาร์เอส กรุ๊ป เพื่อ Spin-Off บริษัทในเครือเข้าสู่ตลาดหลักทรัพย์ และทำให้มาร์เก็ต แคป ของ อาร์เอส กรุ๊ป สูงขึ้นเป็น 1 แสนล้านบาทในอีก 3 ปีข้างหน้า
ทั้งนี้ บล.คิงส์ฟอร์ด ระบุในบทวิเคราะห์ว่า แนวโน้มผลประกอบการไตรมาส 4/65 จะเห็นการฟื้นตัวจากงวดเดียวกันของปีก่อน ภายใต้โมเดลธุรกิจ Entertainmerce โดยธุรกิจ Event จะกลับมาจัดคอนเสิร์ต และกิจกรรมทางการตลาดได้มากขึ้น ธุรกิจขายสินค้าจัดตั้ง Pet All จับมือกับ Partner เพื่อลงทุนในธุรกิจ Pet Retail ส่งเสริมให้ Ecosystem ของธุรกิจสัตว์เลี้ยงขยายตัวกว้างขึ้น
ส่วนปี 66 ผู้บริหารตั้งเป้ารายได้ 5.5 พันล้านบาท มาจากธุรกิจ Commerce 3,100 ล้านบาท ขณะที่ Media &amp; Entertainment จะมีรายได้ที่ 2,400 ล้านบาท อีกทั้งตั้งเป้า GPM อยู่ที่ 48-50% และ NPM ที่ 11-13% และเตรียม Spin-off CHASE เข้าตลาดในไตรมาส 1/66